《许由洗耳》
宋代·林希逸

有道之君子，箕山一许由。清波聊洗耳，尘世肯回头。

此趣名千古，奚心长九州。若令婴世网，何似枕江流。

俗事喧谁听，寒泉响自幽。邻翁牵犊避，使我转增羞。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。